open-index/open-wikipedia-markdown huggingface dataset:
อีทึก

**อีทึก** (; ; เกิด 1 กรกฎาคม ค.ศ. 1983) หรือชื่อจริงว่า **พัก จ็อง-ซู** () เป็นนักร้อง นักแต่งเพลง พิธีกร ดีเจ นักแสดงชาวเกาหลีใต้ และเป็นหัวหน้าวงซูเปอร์จูเนียร์

#### ซูเปอร์จูเนียร์
อีทึกที่กำลังเดินอยู่ในอับกูจองหาทางไปงานวันเกิดเพื่อนช่วงวันหยุดตอนต้นปี พ.ศ. 2543 ได้รับการแนะนำจากแมวมองให้เข้าร่วมการคัดเลือกศิลปินเข้าสังกัดของบริษัทเอสเอ็ม เอนเตอร์เทนเม้นท์ผ่านทางโครงการสตาร์ไลท์ แคสติ้ง ซิสเต็ม หลังจากผ่านการทดสอบอัดเสียงและการแสดงมากมาย ในที่สุดเขาก็เซ็นสัญญาเข้าเป็นศิลปินฝึกหัดของค่ายเอสเอ็ม เอนเตอร์เทนเม้นท์ ในปีเดียวกันนี้เอง เขาก็มีโอกาสได้ปรากฏตัวทางจอโทรทัศน์ในฐานะนักแสดงประกอบของละครเรื่องสงครามแห่งความรัก (All About Eve) ของสถานีโทรทัศน์ช่องเอ็มบีซี ทั้งยังได้ปรากฏตัวในโฆษณาเป๊ปซี่ในปี พ.ศ. 2545 อีกด้วย ปีต่อมา อีทึกถูกกำหนดวางตัวให้เข้ารวมเป็นศิลปินกลุ่มที่มี 5 คนในนาม โอเค (OK) หรือ พริคอร์ (PRICOR) ร่วมกับดงแฮเพื่อนร่วมกลุ่มในอนาคต แต่แผนการนี้ก็ถูกยุบลงภายในเวลาไม่นานนัก หลังจากนั้นทั้งคู่ก็ถูกดึงเข้ามารวมกับเพื่อนศิลปินฝึกหัดอีก 10 คนกลายเป็นซูเปอร์จูเนียร์ ด้วยวัยวุฒิที่มีมากกว่าคนอื่น ๆ อีทึกจึงได้รับการแต่งตั้งให้เป็นผู้นำกลุ่ม

วันที่ 6 พฤศจิกายน 2548 อีทึกได้เปิดตัวอย่างเป็นทางการครั้งแรกในรายการ Popular Songs ทางสถานีโทรทัศน์ช่อง SBS ด้วยฐานะหนึ่งในกลุ่มศิลปินชาย Super Junior 05 ซึ่งเป็นรุ่นแรกของซูเปอร์จูเนียร์ พวกเขาแสดงเพลง TWINS (Knock Out) ซึ่งเป็นเพลงเปิดตัวต่อหน้าผู้ชมราว 500 คน อีทึกเปิดเผยว่าเขาตั้งใจใช้ชื่อนี้ในวงการเพราะเขาต้องการมีชื่อเสียงเช่นเดียวกับคังตะ (และเพื่อป้องกันความสับสนกับชื่อนักแสดงสาวผู้มากประสบการณ์อย่าง ปาร์ค จองซู ด้วย) ชื่อที่ใช้ในการแสดงของเขาแสดงถึงความเป็น "พิเศษ" เพราะเขาต้องการจะเป็นสมาชิกที่มีความพิเศษในกลุ่ม

อีทึกได้ร่วมจัดรายการวิทยุ Super Junior's Kiss the Radio (SUKIRA) หรือ SUKIRA 89.1 Cool FM ซึ่งเป็นสถานีวิทยุในเครือของเคบีเอส กับอึนฮย็อก ช่วงเวลา 20.00 - 22.00 (ตามเวลาในประเทศไทย) ตั้งแต่วันที่ 21 สิงหาคม 2549 ทั้งยังได้รับคำนิยมชมชอบเกี่ยวกับความสามารถในการจัดรายการของเขาอีกด้วย ทำให้เขากระตือรือร้นที่จะทำหน้าที่พิธีกรร่วมในรายการ สตาร์คิง ทางสถานีโทรทัศน์ช่องเอสบีเอสที่มี คัง โฮดง เป็นผู้ดำเนินรายการอยู่ รวมไปถึงรายการ สตรอง ฮาร์ท ที่ดำเนินรายการโดย คัง โฮดง และ ลี ซึงกิ โดยในรายการนี้ อีทึกและเพื่อนร่วมวงอย่างอึนฮย็อกและชินดงได้ร่วมกันสร้างช่วง "ทึกกิกาโย" สร้างความตลกขบขันให้กับผู้ชมและได้รับการสนับสนุนเป็นอย่างมาก

อีทึกได้อยู่ในการรับใช้ชาติ ในวันที่ 31 ตุลาคม 2555 ปัจจุบัน ได้ออกจากการรับใช้ชาติ ในวันที่ 29 กรกฎาคม 2557 อีทึกได้ออกจากการรับใช้ชาติก่อนกำหนด เป็นเวลา 3 เดือน

## ผลงานเพลง
### [[ซูเปอร์จูเนียร์]]
* ปี ค.ศ. 2005 - อัลบั้ม Super Junior 05 (TWINS)
* ปี ค.ศ. 2007 - อัลบั้ม Don't Don
* ปี ค.ศ. 2009 - อัลบั้ม Sorry Sorry
* ปี ค.ศ. 2010 - อัลบั้ม Bonamana
* ปี ค.ศ. 2011 - อัลบั้ม Mr.Simple
* ปี ค.ศ. 2012 - อัลบั้ม Sexy, Free & Single
* ปี ค.ศ. 2014 - อัลบั้ม Mamacita
* ปี ค.ศ. 2017 - อัลบั้ม Play

### [[ซูเปอร์จูเนียร์ ที]]
* ปี ค.ศ. 2007 - อัลบั้ม Rokkugo!!!

### [[ซูเปอร์จูเนียร์ แฮปปี้]]
* ปี ค.ศ. 2008 - อัลบั้ม Cooking? Cooking!

## รายการวิทยุ

## รางวัลที่ได้รับ

## อ้างอิง

## แหล่งข้อมูลอื่น
*  – เว็บไซต์อย่างเป็นทางการ
* 

หมวดหมู่:ไอดอลชายชาวเกาหลีใต้

หมวดหมู่:สมาชิกของซูเปอร์จูเนียร์
หมวดหมู่:บุคคลจากโซล
หมวดหมู่:สมาชิกของซูเปอร์จูเนียร์-ที
หมวดหมู่:สมาชิกของซูเปอร์จูเนียร์-เอช
หมวดหมู่:นักร้องจากโซล
หมวดหมู่:นักแสดงชายจากโซล
มายเลิฟ (เพลงของเซลีน ดิออน)

"**มายเลิฟ**" () คือซิงเกิลแรกของเซลีน ดิออน จากอัลบั้ม *[[มายเลิฟ: เอสเซนเชียลคอลเลกชัน]]* ()  เพลงนี้เริ่มเผยแพร่ทางวิทยุเมื่อวันที่ 22 กันยายน พ.ศ. 2551 และเปิดให้ดาวน์โหลดในวันต่อมา ในส่วนของซิงเกิลรูปแบบซีดีออกจำหน่ายในวันที่ 20 ตุลาคม พ.ศ. 2551 ในสหราชอาณาจักร และวันที่ 31 ตุลาคม พ.ศ. 2551 ในเยอรมนี

## การประพันธ์ การออกจำหน่าย และการแสดงสด
"มายเลิฟ" คือผลงานการประพันธ์ของลินดา เพอร์รี แต่เดิมเพลงนี้บรรจุในอัลบั้ม *[[เทกกิงแชนเซส]]* () อัลบั้มภาษาอังกฤษของเซลีนในปี พ.ศ. 2550 ส่วนในปี พ.ศ. 2551 เซลีนได้บันทึกเสียงเพลงนี้ระหว่างการจัดคอนเสิร์ตทัวร์เทกกิงแชนเซส () ที่กรุงสต็อกโฮล์ม ประเทศสวีเดน และนำเพลงฉบับร้องสดนี้บรรจุลงในอัลบั้ม *มายเลิฟ: เอสเซนเชียลคอลเลกชัน* อย่างไรก็ดี ในสถานีวิทยุได้รับซิงเกิลวิทยุในฉบับที่บันทึกเสียงในห้องอัดเสียง ส่วนวิดีโอการแสดงสดของเพลงนี้ปฐมทัศน์ในวันที่25 กันยายน พ.ศ. 2551 

ซิงเกิลซีดี "มายเลิฟ" ออกจำหน่ายในสหราชอาณาจักร และเยอรมนีโดยปราศจากการประชาสัมพันธ์ผ่านสื่อใดๆ เพลงนี้ขึ้นชาร์ตอันดับที่ 129 ในชาร์ตซิงเกิลสหราชอาณาจักร และไม่ติดชาร์ตซิงเกิลของเยอรมนี แต่กลับได้รับความนิยมในชาร์ตเพลงร่วมสมัยสำหรับผู้ใหญ่ของสหรัฐอเมริกา โดยขึ้นชาร์ตอันดับสูงสุดที่ 15 และในแคนาดาลำดับที่ 8

เซลีนร้องสดเพลง "มายเลิฟ" ในงานฉลองครบรอบ 43 ปี *Jerry Lewis MDA Telethon* ผ่านเครือข่ายดาวเทียมจากคอนเสิร์ตทัวร์เทกกิงแชนเซส ออกอากาศในวันที่ 31 สิงหาคม พ.ศ. 2551 ในสหรัฐอเมริกา และแคนาดา ในวันที่ 28 ตุลาคม พ.ศ. 2551 เซลีนร้องสดเพลงนี้ในรายการ *ดิโอปราวินฟรีย์โชว์* () และวันที่ 3 ธันวาคม พ.ศ. 2551 ในรายการ *เดอะทูไนต์โชว์วิธเจย์เลโน* ()

## รูปแบบและรายชื่อเพลง
**ซิงเกิลซีดีสองเพลง** (สหรัฐอเมริกา)
# "มายเลิฟ" (ฉบับวิทยุ) – 4:09
# "มายเลิฟ" (ฉบับร้องสดจากคอนเสิร์ตทัวร์เทกกิงแชนเซส) – 5:04

**ดิจิทัลดาวน์โหลด**
# "มายเลิฟ" (ฉบับวิทยุ) – 4:09

## ฉบับอย่างเป็นทางการ
# "มายเลิฟ" (ฉบับวิทยุ) – 4:09
# "มายเลิฟ" (ฉบับร้องสดจากคอนเสิร์ตทัวร์เทกกิงแชนเซส) – 5:04
# "มายเลิฟ" (ฉบับในอัลบั้ม *[[เทกกิงแชนเซส]]*) – 4:08

## ชาร์ต
{| width="0%" 
|- valign="top" 
| width="50%" | 

## อ้างอิง

หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2551
โรงเรียนศรีสุวิช

**โรงเรียนศรีสุวิช** เป็นโรงเรียนเอกชนประเภทสหศึกษา สังกัดสำนักงานเขตพื้นที่การศึกษาชลบุรี เขต 3 เปิดทำการสอนครั้งแรกเมื่อปี พ.ศ. 2505 ตั้งอยู่ที่ เลขที่ 78 หมู่ 5 ปากซอยสุขุมวิท 13 ถนนสุขุมวิท ตำบลบางละมุง อำเภอบางละมุง จังหวัดชลบุรี เปิดสอนตั้งแต่ระดับชั้นเตรียมอนุบาล  ถึงระดับชั้นมัธยมศึกษาตอนปลาย 

## ประวัติโรงเรียน
**โรงเรียนศรีสุวิช** ตั้งอยู่บนถนนสุขุมวิท  กิโลเมตรที่ 133 เลขที่ 555 หมู่ที่ 5 ตำบลบางละมุง อำเภอบางละมุง จังหวัดชลบุรี บนเนื้อที่ 8 ไร่ 37 ตารางวา โรงเรียนได้ก่อตั้งและเปิดทำการสอนครั้งแรกเมื่อปี พ.ศ. 2505 โดยมี  **นางสำเร็จ ดำรงหัด** เป็นผู้รับใบอนุญาตคนแรกของโรงเรียน

ต่อมาในปี พ.ศ. 2529 ได้โอนกิจการโรงเรียนศรีสุวิชให้กับ **พันตำรวจโทประสาน ฟักฤกษ์** ซึ่งขณะนั้น โรงเรียนศรีสุวิช มีนักเรียนเพียง 112 คน และครู 8 คน มีอาคารเรียน 2 หลัง โดย **พันตำรวจโทประสาน ฟักฤกษ์** ได้ดำรงตำแหน่งเป็นผู้รับใบอนุญาต และผู้อำนวยการ  ตามใบอนุญาตเลขที่ 10/2529 ตั้งแต่วันที่ 14 ตุลาคม พ.ศ. 2529 มี **นางนงลักษณ์ ฟักฤกษ์** ดำรงตำแหน่งเป็น**ผู้จัดการโรงเรียน** 

ในปีการศึกษา พ.ศ. 2541 **นางสาวประถมาภรณ์ ฟักฤกษ์** ดำรงตำแหน่งเป็น **ครูใหญ่** ได้มีการบริหารงาน และพัฒนาระบบการจัดการศึกษาของโรงเรียนให้เกิดคุณภาพและมีมาตรฐาน ในปีการศึกษา พ.ศ. 2546 โรงเรียนศรีสุวิชได้ขยายการจัดการศึกษาโดยเปิดการจัดการศึกษาในชั้นมัธยมศึกษาตอนต้น   

ในปี พ.ศ. 2551 โรงเรียนศรีสุวิช ได้ปรับโครงสร้างการบริหารงานตามพระราชบัญญัติโรงเรียนเอกชนปี พ.ศ. 2550 **พันตำรวจโทประสาน ฟักฤกษ์** ดำรงตำแหน่ง ผู้รับใบอนุญาต และ ประธานคณะกรรมการบริหารโรงเรียน **นางนงลักษณ์ ฟักฤกษ์** ดำรงตำแหน่ง **เป็นผู้จัดการ**  และ  **นางสาวประถมาภรณ์ ฟักฤกษ์** ดำรงตำแหน่งเป็น **ผู้อำนวยการ** โรงเรียนศรีสุวิช มีการบริหารงานในรูปแบบคณะกรรมการบริหารงานโรงเรียน   

ต่อมาในปี พ.ศ. 2553  **พันตำรวจโทประสาน ฟักฤกษ์** ได้เสียชีวิตลง จึงได้แต่งตั้ง **นางสาวประถมาภรณ์ ฟักฤกษ์** ดำรงตำแหน่ง **ผู้รับใบอนุญาต** และ **ผู้อำนวยการโรงเรียน** นับจากวันที่ 20 กรกฎาคม พ.ศ. 2553 ตามเลขที่หนังสือใบอนุญาต ศธ.(3) 004/2553 เพื่อให้การบริหารงาน และ การจัดการภายในโรงเรียนเป็นไปด้วยความคล่องตัวและเกิดประสิทธิภาพอย่างต่อเนื่องโดย **นางนงลักษณ์ ฟักฤกษ์** ดำรงตำแหน่งเป็น**ผู้จัดการโรงเรียน**

ในปี พ.ศ. 2558 **นางนงลักษณ์ ฟักฤกษ์** ได้เสียชีวิตลง **นางสาวประถมาภรณ์ ฟักฤกษ์** จึงดำรงตำแหน่งเป็น **ผู้รับใบอนุญาต** **ผู้อำนวยการ** และ**ผู้จัดการโรงเรียน** ตั้งแต่วันที่ 14 กรกฎาคม พ.ศ. 2558 เป็นต้นมา 

## รายนามผู้บริหารโรงเรียน

## หลักสูตร
โรงเรียนศรีสุวิช จัดการศึกษา 3 ระดับ ได้แก่ ปฐมวัย ประถมศึกษา มัธยมศึกษาตอนต้นและมัธยมศึกษาตอนปลาย
โดยแบ่งการจัดการเรียนสอน ออกเป็น 3 โครงการ คือ
:#โครงการ Stardard Program
:#โครงการ Intensive Program
:#โครงการ Engilsh Program
:ค่าธรรมเนียมการเรียนเริ่มต้นที่  13,070 บาทต่อเทอม 

## อ้างอิง

## แหล่งข้อมูลอื่น
* เว็บไซต์โรงเรียนศรีสุวิช

หมวดหมู่:โรงเรียนในอำเภอบางละมุง
หมวดหมู่:โรงเรียนเอกชนในจังหวัดชลบุรี
หมวดหมู่:โรงเรียนที่ก่อตั้งในปี พ.ศ. 2505
ไทยทาน

**ไทยทาน** หรือ **ไทยธรรม** (อ่านว่า ไท-ยะ-ทาน หรือ ไท-ยะ-ทำ ตามลำดับ) หมายถึง ของสำหรับทำทานหรือของทำบุญหรือของถวายพระ 2 คำนี้มักใช้แทนกันในที่ทั่วไป

มีผู้รู้อธิบายไว้ว่า คำว่า **ไทยทาน** ใช้หมายถึงสิ่งของที่ถวายพระโดยทั่วไป ส่วนคำว่า **ไทยธรรม** ใช้หมายถึงสิ่งของที่ถวายพระเทศน์ แต่ก็เป็นเพียงอัตโนมัติคือความเข้าใจส่วนตัวของเกจิอาจารย์

ในสำนวนบาลี ท่านใช้ **ไทยธรรม** เหมือนกันหมด ไม่มีคำว่า **ไทยทาน**

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ทานพิธีในศาสนาพุทธ
หมวดหมู่:คำศัพท์ศาสนาพุทธ
กลยุทธ์เมืองว่าง

**กลยุทธ์เมืองว่าง** หรือ คงเฉิงจี้ (; ) เป็นกลยุทธ์ที่หมายความถึงในยามศึกสงคราม หากกำลังทหารไพร่พลเกิดความอ่อนแอหรือมีกำลังน้อย ยิ่งจงใจแสดงให้ศัตรูเห็นว่าในการศึกมิได้มีการวางแนวป้องกัน ทำให้ศัตรูเกิดความฉงนสนเท่ห์ ไม่กล้าผลีผลามนำกำลังเข้าบุกโจมตี ในสถานการณ์ที่ศัตรูมีกำลังมากกว่า การใช้กลยุทธ์ปิดเมืองเพื่อป้องกันกองทัพตนเองเป็นการเลือกใช้กลยุทธ์ที่มีความพิสดารพันลึกเป็นทวีคูณ

คัมภีร์อี้จิงกล่าวว่า *"ท่ามกลางแข็งกันอ่อน"* โดยคำว่า "แก้" ใช้ควบคู่กับคำว่า "พิสดาร ซ่อนพิสดาร" ซึ่งหมายความว่า ในขณะที่ศัตรูมีกองกำลังแข็งแรง หากแต่กองกำลังแลไพร่พลอ่อนแอให้จัดกำลังทหารโดยใช้กลยุทธ์ "กลวงยิ่งทำกลวง" เพื่อเป็นการแสดงให้เห็นถึงความพิสดารในกลศึกที่ศัตรูคาดการณ์ไม่ถึง ตัวอย่างการนำเอากลยุทธ์ปิดเมืองไปใช้ได้แก่ขงเบ้งที่ถอยทัพหลบหนีสุมาอี้หลังจากม้าเจ๊กเสียเมืองเกเต๋ง โดยแสร้งทำเป็นวางเฉยไม่สะดุ้งสะเทือนกับกองกำลังทหารสุมาอี้ที่ยกทัพติดตามมา

## ตัวอย่างกลยุทธ์
ในครั้งนั้นขงเบ้งได้ใช้วิธีเปิดประตูเมืองไว้แล้วตนขึ้นไปนั่งดีดพิณบนประตูเมืองเพื่อถ่วงเวลาให้ทหารได้ถอยทัพอย่างสะดวกและสามารถข่มทัพของสุมาอี้ จนสุมาอี้ไม่กล้าผลีผลามบุกเข้าตีเอาเมืองและต้องถอยทัพกลับไป

## ดูเพิ่ม

* สามก๊ก
* ตำราพิชัยสงคราม
* ตำราพิชัยสงครามซุนวู

## แหล่งข้อมูลอื่น

*36 กลศึกสามก๊ก

## อ้างอิง

ปิดเมือง
ปิดเมือง
มินิ (แก้ความกำกวม)

**มินิ** (mini) เป็นคำอุปสรรคภาษาละติน มีความหมายว่า "เล็กๆ"  สามารถหมายถึง

* มินิ รถยนต์ที่ผลิตโดยบริษัท บริติชมอเตอร์คอร์ปอเรชัน (บีเอ็มซี) 
* มินิ (บีเอ็มดับเบิลยู) ยี่ห้อรถยนต์ของอังกฤษ ที่เป็นเจ้าของโดยบีเอ็มดับเบิลยูตั้งแต่ปี ค.ศ. 1994
* มินิสเกิร์ต กระโปรงสั้นเหนือเข่า เป็นที่นิยมสวมใส่ตั้งแต่ทศวรรษ 1960
* ไอพอด มินิ ไอพอดรุ่นที่วางจำหน่ายในปี ค.ศ. 2004
* มินิคอมพิวเตอร์ คอมพิวเตอร์ขนาดกลางในช่วงทศวรรษ 1960-1970 ก่อนถึงยุคของคอมพิวเตอร์ส่วนบุคคล
* มินิ-มี (Mini-Me) ตัวละครในภาพยนตร์เรื่อง ออสติน พาวเวอร์
ภาษาเจียรง

**ภาษาเจียรง** (Rgyalrong) เป็นภาษากลุ่มเกวียงอิก มีความใกล้เคียงกับภาษาตันกัต ภาษาเกวียงเหนือและภาษาเกวียงใต้ แต่ถือว่าห่างไกลจากภาษาพม่า ภาษาทิเบตและภาษาจีน มีผู้พูดในมณฑลเสฉวน และในเขตปกครองตนเองทิเบต 
จีเยรง
ตำบลด่านม่วงคำ

**ตำบลด่านม่วงคำ** อยู่ในจังหวัดสกลนคร

## ประวัติ
ชาวตำบลด่านม่วงคำ มีทั้งหมด 11หมู่บ้าน มีชาวภูไทกะตะและชาวไทญ้อ ชาวภูไทกะตะอพยพมา จากบ้านกล้วย บ้านนาบุง บ้านกุซอง บ้านกะหลวง และบ้านท่ากระโจน หมู่บ้านเหล่านี้อยู่ติดต่อแดนระหว่างประเทศลาว และประเทศเวียดนาม ซึ่งขึ้นต่อเมืองมหาชัยกองแก้ว (ปัจจุบันอยู่ในเขตประเทศลาว) ครั้งแรกอพยพมาตั้งบ้านเรือนอยู่ที่เมืองสกลนคร คุ้มวัดเหนือ ในปี พ.ศ. 2423 รศ.99 ชาวคุ้มวัดเหนือคณะหนึ่ง ซึ่งมีทานยาคูอ้วนกับโยมผู้ใหญ่ 8 ท่าน โดยอพยพครอบครัวลงเรือจากหนองหารล่องตามลำน้ำก่ำถึงปากน้ำห้วยแคน ห่างจากสกลนคร 40 กม. แล้วขึ้นไปตั้งบ้านเรือนและวัดใหม่ ใกล้ริมฝั่งน้ำกก ชื่อว่าบ้านขมิ้น อยู่ได้ 5 ปี ก็เกิดโรคระบาด จึงย้าย ข้ามลำน้ำก่ำอยู่ทางทิศตะวันตก ห่างจากที่เก่า 2 กม. ในปี 2427 ตั้งชื่อว่าบ้านด่านม่วงคำ เพราะว่ามีต้นมะม่วงใหญ่อยู่ต้นหนึ่ง 

บ้านเมืองอยู่เย็นเป็นสุขเรื่อยมาทางราชการได้แต่งตั้งนายดี (ท้าวศรีสุราช) เป็นผู้ใหญ่บ้านสมัยนั้นเกิดกรณีพิพาทระหว่างไทยกับอินโดจีนทางราชการจึง ตั้งด่านขึ้นตรวจเรือสินค้า ขึ้นลงตามลำน้ำก่ำที่บ้านด่านม่วงคำ ต่อมาบ้านม่วงคำก็กลายชื่อเป็น "บ้านด่านม่วงคำ"

## สภาพทั่วไปของตำบล
พื้นที่สวนใหญ่เป็นที่ราบลุ่ม เหมาะสำหรับทำการเกษตร มีแหล่งน้ำสำคัญและลำห้วย เช่นลำน้ำกำ กุดแข้ ลำห้วยนาซาว ลำห้วยกุดจิก
อาณาเขตตำบล :
ทิศเหนือ ติดกับ ต.เชียงสือ อ.โพนนาแก้ว จ.สกลนคร
ทิศใต้ ติดกับ ต.ตองโขบ อ.โคกศรีสุพรรณ จ.สกลนคร
ิทิศตะวันออก ติดกับ ต.แมดนาท่ม อ.โคกศรีสุพรรณ จ.สกลนคร
ทิศตะวันตก ติดกับ ต.ม่วงลาย อ.เมือง จ.สกลนคร
จำนวนประชากรของตำบล :
จำนวนประชากรในเขต อบต. 7,091 คน และจำนวนหลังคาเรือน 1,958 หลังคาเรือน

หมวดหมู่:ตำบลในจังหวัดสกลนคร
สมเด็จพระราชาธิบดีสุลต่านกอบูส บิน ซะอีด อาล ซะอีด

**** (; 18 พฤศจิกายน ค.ศ. 1940 – 10 มกราคม ค.ศ. 2020) เป็นสุลต่านแห่งรัฐสุลต่านโอมานในวันที่ 23 กรกฎาคม ค.ศ. 1970 จนกระทั่งสวรรคตใน ค.ศ. 2020 โดยเป็นลูกหลานรุ่นที่ 15 ของผู้ก่อตั้งราชวงศ์อาล ซะอีด พระองค์เป็นกษัตริย์ที่ครองราชย์นานที่สุดในตะวันออกกลางและโลกอาหรับในตอนสวรรคต นั่นคือ เกือบครึ่งศตวรรษ

## ยศทางทหาร
สมเด็จพระราชาธิบดีสุลต่านกอบูส บิน ซะอีด อาล ซะอีด ดำรงตำแหน่งจอมทัพในฐานะผู้บัญชาการทหารสูงสุดของกองทัพโอมาน ดังนี้
:
* จอมพลแห่งกองทัพบก 
* จอมพลเรือแห่งราชนาวีโอมาน
* จอมพลอากาศแห่งกองทัพอากาศ 
* ผู้บัญชาการสูงสุดของตำรวจโอมาน
* พลเอกพิเศษแห่งกองทัพบกสหราชอาณาจักร

## เครื่องราชอิสริยาภรณ์
เคยได้รับพระราชทาน หรือ เลื่อนชั้นอิสริยาภรณ์ (° = Royal Ark):

## พระราชวัง
 

## ดูเพิ่ม

* รายพระนามพระมหากษัตริย์ทั่วโลกตามรัชกาล

## อ้างอิง

## แหล่งข้อมูลอื่น

* General Assembly Pays Tribute to Qaboos bin Said, Late Sultan of Oman(Archived version)
* Statement by President George W. Bush on the Sultan of Oman(Archived version) 
* Official account of the Sultan's reign
* Oman Net
* Oman-Qaboos 

หมวดหมู่:ราชวงศ์อาล ซะอีด
หมวดหมู่:พระมหากษัตริย์โอมาน
หมวดหมู่:ประเทศโอมาน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
ภาษาไบมา

**ภาษาไบมา** (Baima) เป็นภาษาที่มีผู้พูด 11,000 ในกลุ่มของชาวทิเบตในมณฑลเสฉวน ประเทศจีน นิยมใช้ในกลุ่มของผู้ใหญ่ เรียงประโยคแบบประธาน-กรรม-กริยา มีเสียงวรรณยุกต์และมีคำยืมจากภาษาทิเบตและภาษาจีน
## อ้างอิง

## แหล่งข้อมูลอื่น
* Ethnologue report about Baima
บไมา
สมเด็จพระเจ้ากุสตาฟที่ 5 แห่งสวีเดน

**สมเด็จพระเจ้ากุสตาฟที่ 5 แห่งสวีเดน** (ออสการ์ กุสตาฟ อดอล์ฟ) พระราชสมภพเมื่อวันที่ 16 มิถุนายน ค.ศ. 1858 พระราชโอรสพระองค์แรกในสมเด็จพระเจ้าออสการ์ที่ 2 แห่งสวีเดน และ โซเฟียแห่งนัสเซา และเสด็จสวรรคตเมื่อวันที่ 29 ตุลาคม ค.ศ. 1950 ด้วยพระชนมพรรษา 92 พรรษา

## พระราชโอรส
สมเด็จพระเจ้ากุสตาฟที่ 5 มีพระราชโอรส 3 พระองค์ดังนี้

* **[[สมเด็จพระเจ้ากุสตาฟที่ 6 อดอล์ฟแห่งสวีเดน]]** (ออสการ์ เฟรดริค วิลเฮล์ม โอลาฟ กุสตาฟ อดอล์ฟ; 11 พฤศจิกายน ค.ศ. 1882 - 15 กันยายน ค.ศ. 1973)
** ทรงขึ้นครองราชย์เป็นกษัตริย์แห่งสวีเดนต่อจากพระบรมราชชนกเมื่อวันที่ 29 ตุลาคม ค.ศ. 1950
** ทรงเข้าอภิเษกสมรสครั้งแรกเมื่อวันที่ 15 มิถุนายน ค.ศ. 1905 กับ เจ้าหญิงมาร์กาเรตแห่งคอนน็อต (มาร์กาเร็ต วิกตอเรีย ชาร์ลอต ออกัสตา นอร์รา; 15 มกราคม ค.ศ. 1882 - 1 พฤษภาคม ค.ศ. 1920) ณ โบสถ์เซนต์จอร์จ ปราสาทวินด์เซอร์
** ทรงเข้าอภิเษกสมรสครั้งที่สองเมื่อวันที่ 3 พฤศจิกายน ค.ศ. 1923 กับ ลูอีส เมานต์แบ็ตเทน (ลูอีส อเล็กซานดรา มาเรีย ไอรีน; 13 กรกฎาคม ค.ศ. 1889 - 7 มีนาคม ค.ศ. 1965)
* **[[เจ้าชายวิลเฮล์ม ดยุกแห่งเซอเดร์มันลันด์]]** (คาร์ล วิลเฮล์ม ลุดวิก; 17 มิถุนายน ค.ศ. 1884 - 5 มิถุนายน ค.ศ. 1965)
** ทรงเข้าอภิเษกสมรสเมื่อวันที่ 3 พฤษภาคม ค.ศ. 1908 ณ เมืองซาร์โคเย เซโล กับ แกรนด์ดัชเชสมาเรีย ปาฟลอฟนาแห่งรัสเซีย (18 เมษายน ค.ศ. 1890 - 13 ธันวาคม ค.ศ. 1958)
* **[[เจ้าชายเอริก ดยุกแห่งเวสเตร์มันลันด์]]** (เอริค กุสตาฟ ลุดวิก อัลเบิร์ต; 20 เมษายน ค.ศ. 1889 - 20 กันยายน ค.ศ. 1918)

## พงศาวลี



หมวดหมู่:พระมหากษัตริย์สวีเดน
หมวดหมู่:ราชวงศ์เบอร์นาดอตต์
หมวดหมู่:มกุฎราชกุมารแห่งสวีเดน
ลามูแรกซิสต็องกอร์

"**ลามูแรกซิสต็องกอร์**" (, "ความรักยังคงอยู่") คือซิงเกิลภาษาฝรั่งเศสของเซลีน ดิออน ซึ่งในภายหลังได้มีการแต่งคำร้องใหม่เป็นภาษาสเปน และเรียบเรียงทำนองใหม่ ในชื่อว่า "**อาอุนเอกซิสเตอามอร์**" ()

## ลามูแรกซิสต็องกอร์

"**ลามูแรกซิสต็องกอร์**" (, "ความรักยังคงอยู่") คือซิงเกิลของเซลีน ดิออน จากอัลบั้ม *[[ดียงช็องต์ปลามงดง]]* ออกเผยแพร่เป็นซิงเกิลวิทยุที่ 2 ในแคนาดา เมื่อวันที่ 14 ตุลาคม พ.ศ. 2534 และออกจำหน่ายในรูปแบบซีดีที่ 3 ในฝรั่งเศสเมื่อวันที่ 17 มกราคม พ.ศ. 2537   

"ลามูแรกซิสต็องกอร์" ออกจำหน่ายในแคนาดาโดยไม่มีมิวสิกวิดีโอ จนกระทั่งเมื่อโซนี่มิวสิกออกจำหน่ายซิงเกิลนี้ในฝรั่งเศส จึงได้ถ่ายทำมิวสิกวิดีโอใน พ.ศ. 2536 อำนวยการสร้างโดย Alain Desrochers ซึ่งวิดีโอนี้ได้รับการบรรจุภายหลังในดีวีดีองเนอช็องฌ์ปา (พ.ศ. 2548) 

บันทึกการแสดงสดของเพลง "ลามูแรกซิสต็องกอร์" บรรจุในอัลบั้ม *[[อาลอแล็งปียา]]* และ *[[โอเกอร์ดูว์สตาด]]* และเพลงนี้ได้บรรจุในอัลบั้มเพลงฮิตในปี พ.ศ. 2548 *[[องเนอช็องฌ์ปา]]* 

"ลามูแรกซิสต็องกอร์" ขึ้นอันดับที่ 16 ในชาร์ตแอร์เพลย์เกแบ็ก และอยู่ในลำดับนั้นกว่า 20 สัปดาห์  ในฝรั่งเศสเพลงนี้ขึ้นอันดับสูงสุดที่ 31 และอยู่ในลำดับนั้น 23 สัปดาห์ 

### รูปแบบและรายชื่อเพลง
**ซิงเกิลวิทยุ พ.ศ. 2534** (ประเทศแคนาดา)
# "ลามูแรกซิสต็องกอร์" – 3:50

**ซิงเกิลซีดี พ.ศ. 2537** (ประเทศฝรั่งเศส)
# "ลามูแรกซิสต็องกอร์"" – 3:50
# "Le monde est stone" – 3:40

### ชาร์ต

## อาอุนเอกซิสเตอามอร์

"**อาอุนเอกซิสเตอามอร์**" () คือซิงเกิลของ เซลีน ดิออน นักร้องสาวชาวแคนาดา จากอัลบั้ม *[[อะนิวเดย์แฮสคัม]]* โดยเพลงนี้เป็นเพลงภาษาสเปนโดยใช้ทำนองจากเพลง "ลามูแรกซิสต็องกอร์" จากอัลบั้ม *[[ดียงช็องต์ปลามงดง]]* โดย Ignacio Ballesteros-Diaz ได้ประพันธ์เนื้อร้องภาษาสเปน และให้ชื่อใหม่ว่า "อาอุนเอกซิสเตอามอร์" ซิงเกิลนี้ได้เผยแพร่ในสหรัฐ เซลีนยังขับร้องเพลงนี้ในงานประกาศรางวัล *บิลบอร์ด 2002 ลาติน* ซึ่งในงานนี้เธอเคยได้รับรางวัลในเพลง "มายฮาร์ตวิลโกออน" ซึ่งเป็นเพลงภาษาอังกฤษเพลงแรกที่ได้รับรางวัลนี้  

### รูปแบบและรายชื่อเพลง
**ซิงเกิลวิทยุ 1 เพลง** (สหรัฐ)
# อาอุนเอกซิสเตอามอร์ - 3:52

## อ้างอิง

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2534
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2545
การสื่อสารมวลชน

**การสื่อสารมวลชน** () เป็นคำที่ใช้อธิบายถึงสาขาวิชาที่เกี่ยวกับการถ่ายทอดข้อมูลผ่านสื่อมวลชนให้คนส่วนใหญ่ มักมีความหมายเกี่ยวข้องกับหนังสือพิมพ์ นิตยสาร วิทยุ โทรทัศน์ ภาพยนตร์ ที่ใช้ในการเผยแพร่ข่าวหรือโฆษณา

หมวดหมู่:การสื่อสารศึกษา
หมวดหมู่:สื่อศึกษา
เอ็ดเวิร์ด สเพลเลียร์

thumb|สเพลเลียร์ในงานคอมิกคอน
**เอ็ดเวิร์ด สเพลเลียร์** () เป็นนักแสดงและโปรดิวเซอร์ชาวอังกฤษ มีผลงานภาพยนตร์เรื่อง กำเนิดนักรบมังกรกู้แผ่นดิน (Eragon)" เกิดเมื่อ 7 เมษายน ค.ศ. 1988 เกิดที่ St Richards Hospital,West Sussex และโตที่ West Sussex เมื่ออายุ 7 ปีได้เข้าเรียนที่ Dorset House School หลังจาก Twentieth Century Fox กับคณะผู้สร้างภาพยนตร์เรื่องนี้เลือกเฟ้นจากบรรดานักแสดงหนุ่มทั่วโลก ซึ่งเป็นกระบวนการสรรหาที่ยิ่งใหญ่ไม่แพ้ “แฮร์รี่ พอตเตอร์” เขาคว้าบท "Eragon" ไปครองหลังจากเข้ามาทดสอบหน้ากล้องเพียงครึ่งชั่วโมงเท่านั้น ซึ่งนั่นก็เพียงไม่กี่วันก่อนเปิดกล้อง ก่อนหน้านั้นเขาเคยแสดงละครเวทีของโรงเรียนหลายเรื่อง ตอนนี้สเพลเลียร์ก็กำลังเร่งเรียนให้จบเพื่อยึดอาชีพเป็นนักแสดงเต็มตัวต่อไป 

ด้วยความที่ไม่มีประสบการณ์ในงานแสดงเลยภายใต้การฝึกจากโรงเรียน อเมเทอร์ โปรดักชัน อย่างไรก็ตามเขาสามารถทำเงินได้ถึง 180,000 ดอลลาห์สหรัฐ สำหรับบทบาทนำให้ภาพยนตร์เงินล้านอย่าง Eragon
นอกจากนี้ สเพลเลียร์ยังมีพรสวรรค์ในด้านอื่นๆ อีกด้วย ไม่ว่าจะเป็น ฟุตบอล รักบีฟุตบอล หรือการเล่นแซ็กโซโฟน

ด้านชีวิตส่วนตัว เขาอาศัยอยู่ที่ บริสตอล, สหราชอาณาจักร และเขาแต่งงานกับ เอเชีย เมซีย์ (Asia Macey) และมีบุตรด้วยกัน 2 คน

หมวดหมู่:นักแสดงอเมริกัน
ปฏิบัติการณ์เดือด ล่าบันทึกลับสุดขอบโลก

***ปฏิบัติการณ์เดือด ล่าบันทึกลับสุดขอบโลก*** () เป็นภาพยนตร์ลึกลับ/ผจญภัยลำดับที่ 2 ในชุด *National Treasure* นำแสดงโดยนิโคลัส เคจ, ไดแอน ครูเกอร์, จัสติน บาร์ธา, จอน วอยต์, เฮเลน เมียร์เรนและเอ็ด แฮร์ริส ออกฉายเมื่อวันที่ 21 ธันวาคม ค.ศ. 2007

## นักแสดง
* นิโคลัส เคจ รับบท เบนจามิน แฟรงคลิน "เบน" เกตส์
* ไดแอน ครูเกอร์ รับบท ดร. แอบิเกล เชส
* จัสติน บาร์ธา รับบท ไรลีย์ พูล
* จอน วอยต์ รับบท แพทริก เฮนรี เกตส์ พ่อของเบน
* เฮเลน เมียร์เรน รับบท ดร. เอมิลี แอปเปิลตัน-เกตส์ แม่ของเบน
* เอ็ด แฮร์ริส รับบท มิตช์ วิลคินสัน
* ฮาร์วีย์ ไคเทล รับบท เจ้าหน้าที่ซาดัสกี
* บรูซ กรีนวูด รับบท ประธานาธิบดีสหรัฐอเมริกา

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์ดิสนีย์
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในรัฐเวอร์จิเนีย
หมวดหมู่:ภาพยนตร์ที่ถ่ายทำในรัฐเซาท์ดาโคตา
หมวดหมู่:ภาพยนตร์ที่มีฉากในรัฐเซาท์ดาโคตา
หมวดหมู่:ภาพยนตร์ที่มีฉากในทำเนียบขาว
หมวดหมู่:ภาพยนตร์โดยวอลต์ดิสนีย์พิกเชอส์
ฟุตซอลชิงแชมป์โลก 2004

**การแข่งขันฟุตซอลชิงแชมป์โลก 2004** หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 5 ซึ่งจัดขึ้นที่สาธารณรัฐจีน(จีนไทเป)ระหว่างวันที่ 21 พฤศจิกายน- 5 ธันวาคม พ.ศ. 2547 มีทีมชาติต่างๆเข้าร่วมแข่งขันทั้งสิ้น 16 ทีม ซึ่งผู้ชนะคือ ทีมชาติ สเปน โดยเอาชนะทีมชาติ อิตาลีในรอบชิงชนะเลิศ

## รอบคัดเลือก

### ทีมที่ผ่านเข้ารอบสุดท้าย

## สถานที่แข่งขัน
ต่อไปนี้เป็นสนามกีฬาในร่มที่ใช้ในการแข่งขัน

## รอบแบ่งกลุ่ม
### รอบแรก
(21 พศจิกายน-26 พฤศจิกายน)

#### กลุ่ม เอ

#### กลุ่ม บี

----

----

----
----

#### กลุ่ม ซี

#### กลุ่ม ดี

### รอบ สอง
(28 พฤศจิกายน-1 ธันวาคม)

#### กลุ่ม อี

#### กลุ่ม เอฟ

## รอบรองชนะเลิศ

## รอบชิงอันดับ 3

## รอบชิงชนะเลิศ

## ชนะเลิศ

## การตลาด
### สัญลักษณ์

### โปสเตอร์

### ตุ๊กตาสัญลักษณ์

### สิทธิการออกอากาศ
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่สถานีโทรทัศน์สีกองทัพบก ช่อง 7 ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2004 ในทุกนัดที่ฟุตซอลทีมชาติไทย ลงแข่งขัน

## อ้างอิง

## แหล่งข้อมูลอื่น

2004
ศิริจันทร์ อิศรางกูร ณ อยุธยา

จ่าสิบเอกหญิง **ศิริจันทร์ อิศรางกูร ณ อยุธยา** (เกิดวันที่ 30 เมษายน พ.ศ. 2475) เป็นนักร้องอาวุโส ที่มีชื่อเสียงจากเพลงลูกทุ่ง  โดยเฉพาะเพลง "สาวชาวสวน" ของครูไพบูลย์ บุตรขัน นอกจากนี้ยังเป็นผู้ร้องเพลงปลุกใจ "หนักแผ่นดิน" และ "สุดแผ่นดิน" ของพันโทบุญส่ง หักฤทธิ์ศึก คู่กับสิบโท อุบล คงสิน เมื่อ พ.ศ. 2518

## ประวัติ
ศิริจันทร์ อิศรางกูร ณ อยุธยา มีชื่อเล่นว่า แดง เป็นบุตรสาวของขุนศิริรัชดากร (หม่อมหลวงแฉล้ม อิศรางกูร) อดีตผู้ตรวจราชการกรมสรรพสามิต เกิดเมื่อวันที่ 30 เมษายน พ.ศ. 2475 ที่จังหวัดภูเก็ต เมื่ออายุได้ 3 ปี ครอบครัวก็ได้ย้ายมากรุงเทพมหานครฯ จบการศึกษาชั้นมัธยม 6 จากโรงเรียนสตรีศรีสุริโยทัย จากนั้นเริ่มร้องเพลงตามวงดนตรีย่านพระโขนง ร้องเพลงสากล และเพลงของสวลี ผกาพันธุ์

## การร้องเพลง
เมื่ออายุได้ 20 ปี ศิริจันทร์สอบเข้ารับราชการทหารบก ร่วมวงดนตรีกองดุริยางค์ทหารบก และได้อัดแผ่นเสียงเพลงแรก คือเพลง "เกลียดแสงจันทร์" แต่งโดยครูเปรื่อง ชื่นประโยชน์  ต่อมาในปี พ.ศ. 2499 ได้บันทึกเสียงเพลง "สาวชาวสวน" ของครูไพบูลย์ บุตรขัน ได้รับความนิยมเป็นอย่างสูง แล้ด้วยน้ำเสียงที่มีสไตล์ออดอ้อน ทำให้ได้ร้องเพลงอีกหลายเพลง ที่ชื่อเพลงขึ้นต้นด้วยคำว่า "สาว-" เช่น สาวชาวไร่ สาวชาวนา สาวคลองอ้อม

ศิริจันทร์ ได้กลับมาร่วมงานกับครูไพบูลย์ บุตรขันอีกครั้ง โดยขับร้องเพลง "สาวชาวทุ่ง" ประกอบภาพยนตร์เพลง ที่ในเรื่องขับร้องโดยเพชรา เชาวราษฎร์ เพลงนี้ได้รับรางวัลรองชนะเลิศ รางวัลแผ่นเสียงทองคำพระราชทาน

ศิริจันทร์ อิศรางกูร ณ อยุธยา เป็นเพื่อนสนิทกับวงจันทร์ ไพโรจน์ โดยร้องเพลงประจำอยู่ที่ร้านวงจันทร์ ของวงจันทร์ ไพโรจน์ตั้งแต่สมัยยังรับราชการอยู่ และเมื่อเกษียณอายุราชการในปี พ.ศ. 2535 ก็ได้มาร้องเพลงประสานเสียงคู่กัน และออกผลงานด้วยกัน ชื่อชุด "สองจันทร์"

## ตัวอย่างผลงานเพลง
* เกลียดแสงจันทร์
* ประเภท "สาว-"
** สาวชาวสวน
** สาวบางอ้อ
** สาวคลองอ้อม
** สาวชาวนา
** สาวชาวไร่
** สาวชาวทุ่ง
** สาวบางน้ำเค็ม
** สาวอิสาน
** สาวคลองโคกขาม
*สวรรค์ชาวไร่
*เหงาใจ
*มอบใจให้พี่
*รอยรักรอยไถ
*ยามพี่ร้าง
*ลมละเมอ
*กว่าจะสิ้นลมปราณ
*ค่าของหญิง
*สุดแผ่นดิน
*เสี้ยนหนามแผ่นดิน
*หนักแผ่นดิน (คู่กับอุบล คงสิน)
*ปลูกป่าเฉลิมพระเกียรติ (คู่กับนครถนอม ทรัพย์)
*ตายเพื่อเกิด (คู่กับนครถนอม ทรัพย์)
*กามเทพชักใย (คู่กับสมสกุล ยงประยูร)
*มนต์รักดอกคำใต้ (คู่กับไพรวัลย์ ลูกเพชร)
*งามชายหาด (คู่กับวงจันทร์ ไพโรจน์)
*ธรรมชาติกับความรัก (คู่กับประสานศรี สิงหานนท์)
## บั้นปลายชีวิต
ศิริจันทร์เสียชีวิตลงเงียบ ๆ ในบ้านพัก โดยไม่ทราบวัน เดือนพฤศจิกายน ปี พ.ศ. 2554 ในวัย 79 ปี

## อ้างอิง
* ศิริจันทร์ อิศรางกูรฯ เพลงหนักแผ่นดิน ไทยโพสต์ 31 สิงหาคม พ.ศ. 2551
* ตำนานเพลง หนักแผ่นดิน

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องเพลงลูกกรุง
หมวดหมู่:ราชสกุลอิศรางกูร
หมวดหมู่:บุคคลจากโรงเรียนสตรีศรีสุริโยทัย
หมวดหมู่:ทหารบกชาวไทย
หมวดหมู่:จ่าสิบเอก
บอยโซน

thumb|บอยโซนใน พ.ศ. 2554

**บอยโซน** () เป็นวงบอยแบนด์รวมตัวครั้งแรกในปี 1994 ประกอบด้วยสมาชิก โรแนน คีทิง, สตีเฟน เกตลี, เชน ลินช์,ไมกีย์ เกรแฮม และ  เคธ ดัฟฟี ประสบความสำเร็จในสหราชอาณาจักรและไอร์แลนด์ รวมทั้งในยุโรป เอเชีย โดยมีเพลงอันดับ 1 ในสหราชอาณาจักร 6 เพลง โดยข้อมูลในปี 2007 พวกเขามียอดขายรวม 15 ล้านชุด 

ในปี 2008 พวกเขารวมตัวอีกครั้ง กับเพลงแรกในรอบ 9 ปี Love You Anyway  ซึ่งเป็นหนึ่งในสองเพลงใหม่ที่จะอยู่ในอัลบั้มรวมเพลง *Back Again…No Matter What*

## ผลงานอัลบั้ม
* 1994 *Said and Done* 
* 1996 *A Different Beat* 
* 1998 *Where We Belong* 
* 2010 *Brother* 
* 2013 *BZ20*
* 2014 *Dublin to Detroit*

## อ้างอิง

หมวดหมู่:กลุ่มดนตรีสัญชาติไอร์แลนด์
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2536
เส้นประสาทมีเดียน

**เส้นประสาทมีเดียน** (Median nerve) เป็นเส้นประสาทที่วิ่งลงมาตามแขนและปลายแขน นับเป็นหนึ่งในห้ากล้ามเนื้อที่มีต้นกำเนิดมาจากร่างแหประสาทแขน (brachial plexus)

เส้นประสาทมีเดียนเกิดจากแลทเทอรัล คอร์ด lateral cord) และมีเดียล คอร์ด (medial cord) ของร่างแหประสาทแขน และต่อเนื่องลงมาตามแขนและเข้าสู่ปลายแขนร่วมกับหลอดเลือดแดงแขน (brachial artery)

เส้นประสาทมีเดียนเป็นเส้นประสาทเพียงเส้นเดียวที่ผ่านเข้าในคาร์ปัล ทันเนล (carpal tunnel) ซึ่งอาจถูกกดได้ในกลุ่มอาการคาร์ปัล ทันเนล (carpal tunnel syndrome)

ส้เนประสาทมีเดียน
ส้เนประสาทมีเดียน
ปราสาทแม่บุญตะวันตก

thumb|ปราสาทแม่บุญตะวันตกบนเกาะกลางน้ำ
thumb|ตัวปราสาทและกำแพงที่เหลืออยู่ทางด้านตะวันออก
**ปราสาทแม่บุญตะวันตก** () เป็นปราสาทที่ตั้งอยู่ในเมืองพระนคร ประเทศกัมพูชา บริเวณกึ่งกลางบารายตะวันตกซึ่งเป็นอ่างเก็บน้ำขนาดใหญ่ที่สุดในเมืองพระนคร วันที่สร้างไม่ปรากฏเป็นที่แน่ชัด แต่จากพยานหลักฐานกล่าวว่าสร้างขึ้นเมื่อประมาณคริสต์ศตวรรษที่ 11 ในสมัยของพระเจ้าสุริยวรมันที่ 1 หรือพระเจ้าอุทัยทิตยวรมันที่ 2 ในฤดูแล้ง สามารถเข้าถึงตัวปราสาทได้โดยทางบก แต่ในฤดูฝน น้ำจะท่วมรอบๆ ปราสาทซึ่งตั้งอยู่บนที่ดอนจะกลายเป็นเกาะอยู่ในบาราย

## อ้างอิง
* Laur, Jean. *Angkor: An Illustrated Guide to the Monuments.* Flammarion 2002
* Rooney, Dawn. *Angkor.* Airphoto International Ltd. 2002

หมวดหมู่:เมืองพระนคร
แม่บุญตะวันตก
แม่บุญตะวันตก
วัยระเริง

**วัยระเริง** เป็นภาพยนตร์ไทย ที่ออกฉายเมื่อปี พ.ศ. 2527 ผลงานการกำกับโดย เปี๊ยก โปสเตอร์ ซึ่งเป็นผลงานเรื่องแรกของอำพล ลำพูนและวรรษมน วัฒโรดม ก่อนที่ทั้งคู่จะแสดงคู่กันอีกในภาพยนตร์เรื่องที่สองของทั้งคู่เรื่องน้ำพุ

## สโลแกน
* *ภาพยนตร์เฮฮาประสาวัยรุ่น   เพลงเพียบ   เฉียบทุกเพลง*

## เรื่องย่อ
ศรีนวล (สุลาลีวัลย์ สุวรรณทัต) เป็นครูประจำห้อง 650 แต่หลานชายของเธอ เป็นนักดนตรีที่ไม่ชอบไปโรงเรียน เธอจึงให้หลานชายฝึกทักษะดนตรีที่บ้าน โดยเธอได้ปรับปรุงบางวิชาให้เป็นเพลง วิธีนี้ช่วยนักเรียนของเธอพัฒนาความจำ และพวกนักเรียนก็ทำข้อสอบได้ดีมาก เพลงได้รับความนิยมและเจ้าของค่ายเพลงก็ได้เสนอที่จะผลิตผลงานเพลงออกมา แต่ศรีนวลเรียกร้องค่าลิขสิทธิ์ และในวันไหว้ครู วงดุริยางค์ร่วมกับนักเรียนจากห้อง 650 ได้เล่นเพลงเหล่านั้น ซึ่งมันทำให้ศรีนวลและคนอื่น ๆ ในโรงเรียนภาคภูมิใจเป็นยิ่งนัก

## การสร้างใหม่
ในปี พ.ศ. 2541 ไฟว์สตาร์โปรดักชั่นและนพพร วาทิน ได้นำภาพยนตร์เรื่องวัยระเริงกลับมาสร้างใหม่ แต่ได้ดัดแปลงเนื้อหาให้ร่วมสมัยมากขึ้น โดยพูดถึงปัญหาวัยรุ่น ปัญหาภายในครอบครัว ปัญหาสังคมรวมถึงปัญหายาเสพติดที่กำลังระบาดในสังคมไทยในยุคนั้น

## เกร็ดข้อมูล
* เพลง **ดนตรีในดวงใจ** ซึ่งเป็นบทเพลงที่แต่งโดยนิติพงษ์ ห่อนาคเพลงแรกที่ได้ออกสู่สาธารณะ
* เป็นภาพยนตร์ที่รวมสมาชิกวงไมโครทั้ง 6 คน (แสดงในเรื่องนาม ไมโคร 5 คน ตัวประกอบ 1 คน คือ บอย-สันธาน) ก่อนที่ไมโครจะออกอัลบั้มแรก (ร็อก เล็ก เล็ก) 2 ปีต่อมา
* เสียงร้องเพลงของพระเอกกับนางเอกในเรื่องคือเสียงของ อ้อง สุรสีห์ อิทธิกุลกับแหวน ฐิติมา สุตสุนทร
* บอย-สันธาน เลาหวัฒนาวิทย์ มือคีย์บอร์ดของไมโครในเวลาต่อมา ได้ปรากฏตัวในภาพยนตร์ด้วยในบทเพื่อนของวงไมโครที่มาดูการซ้อมดนตรีที่บ้านย่าของพระเอก และฉากห้องบันทึกเสียง ในขณะนั้นบอยยังเล่นให้กับอีกวงอยู่และยังไม่ได้เข้าร่วมไมโคร
* เดิมทีวงดนตรีที่เป็นตัวเลือกแรก ๆ ให้มาแสดงในเรื่องคือวงฟอร์เอฟเวอร์ โดยวาง วิรุฬ สกุลทรัพย์ไพศาล (ดำ) นักร้องนำของทางวงเป็นพระเอก

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยที่ออกฉายในปี พ.ศ. 2527
หมวดหมู่:ภาพยนตร์เพลงไทย
หมวดหมู่:ภาพยนตร์ที่กำกับโดย เปี๊ยก โปสเตอร์
หมวดหมู่:ภาพยนตร์วัยรุ่นไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ที่อำนวยการสร้างโดย เจริญ เอี่ยมพึ่งพร
กระท่อม

**กระท่อม** อาจหมายถึง
* กระท่อม (สิ่งก่อสร้าง) ที่อยู่อาศัยสร้างขึ้นอย่างง่ายๆ ด้วยฟางหรือจาก
* กระท่อม (พืช) พรรณไม้ชนิดหนึ่ง *Mitragyna speciosa* ใบสามารถใช้เป็นสารเสพติด
* กระท่อมหมู พรรณไม้อีกชนิดหนึ่ง *Mitragyna brunonis*
* กระท่อมน้อยของลุงทอม นวนิยายอเมริกัน
* ปัญหากระท่อมสามหลัง ปัญหาคณิตศาสตร์
ไทย (หนังสือพิมพ์)

**ไทย** คือหนังสือพิมพ์ออกเมื่อปี พ.ศ. 2451 มีเจ้าของคือหลวงฤทธิศักดิ์ชลเขต ต่อมาเปลี่ยนเป็นจมื่นเทพดรุณาทร ในปี พ.ศ. 2453 หนังสือพิมพ์ไทย เลิกกิจการเพราะมีหนี้สินมากมาย รัฐบาลได้ซื้อไว้ และออกใหม่ภายใต้ชื่อว่า **ไทยใหม่** เพื่อหลีกปัญหาหนี้สินเก่า แต่ยังเรียกกันโดยทั่วไปว่า *ไทย* ได้เลิกกิจการเมื่อวันที่ 12 กรกฎาคม พ.ศ. 2475 ภายหลังการเปลี่ยนแปลงการปกครอง

## ประวัติ
หนังสือพิมพ์ *ไทย* ออกในปี พ.ศ. 2451 ต่อมาเลิกกิจการเพราะมีหนี้สินมากมาย รัฐบาลได้ซื้อไว้ และออกใหม่ภายใต้ชื่อว่า **ไทยใหม่** เพื่อหลีกปัญหาหนี้สินเก่า โดยทางหนังสือพิมพ์กราบบังคมทูลรัชกาลที่ 6 ว่า "นับแต่ใช้ตราแผ่นดิน (ตราครุฑ) ประทับที่หัวหนังสือหน้า 1 แล้วก็มีผู้นิยมอ่านมากขึ้น ผู้บอกรับประจำ เดิมมี 300 คน เพิ่มเป็น 500 คน แต่ราคาขายยังคงเดิม คือรับประจำปี ปีละ 30 บาท ขายปลีกฉบับละ 3 สตางค์ จึงกราบบังคมทูลขอเงินเพิ่มอีกเป็นรายได้ประจำ 4,000 บาทตั้งแต่ ร.ศ. 131 เพื่อลดราคา"

*ไทย* ยังคงยังไม่ได้ทำหน้าที่เป็นของรัฐบาลเต็มตัว แม้จะมีตราครุฑประทับอยู่ กรมหลวงพิษณุโลกประชานาถ จึงได้กราบบังคมทูลให้มีหนังสือพิมพ์ที่ทำหน้าที่เป็นปากเสียงของรัฐบาลโดยตรง เหมือนกับเป็นฝ่ายประชาสัมพันธ์ของรัฐเนื่องจากเวลานั้นมีหนังสือพิมพ์เป็นสื่อมวลชนชนิดเดียวที่สามารถทำหน้าที่นี้ได้ หลังจากนั้นได้มีการจัดตั้งหน่วยงานรัฐคือกระทรวงมุรธาธรที่ทำหน้าที่เกี่ยวข้องกับหนังสือพิมพ์โดยตรง *ไทย* จึงได้รับการสนับสนุนจากรัฐบาลอย่างเต็มที่มาตั้งแต่นั้น

ในปี พ.ศ. 2457 อันเป็นปีความรุนแรงแห่งสงครามปากกา พระราชทานเงินให้ ไทย อีก 20,000 บาท เพื่อจัดการโรงพิมพ์ให้เรียบร้อย *ไทย* ได้เสนอข่าวตามนโยบายของรัฐบาล  ทั้งยังขอสิทธิพิเศษในการลงข่าวการประชุมเสนาบดีบางเรื่องที่ไม่ปิดบังด้วย

ต่อมาในปี พ.ศ. 2466 ไทยเปลี่ยนเจ้าของเป็นพระยาอิศรพันธุ์ ได้เลิกกิจการเมื่อวันที่ 12 กรกฎาคม พ.ศ. 2475 ภายหลังการเปลี่ยนแปลงการปกครอง

## รูปแบบ
*ไทย* เป็นหนังสือพิมพ์รายวันฝ่ายรัฐบาล เผยแพร่ความเห็นของรัฐบาล มีการจัดคอลัมน์ที่ไม่เป็นระเบียบเรียบร้อย ส่วนใหญ่มีประมาณ 6 คอลัมน์ ยังไม่แยกข่าวออกเป็นหมวดหมู่ เนื้อหาข่าวยังปนกับเนื้อหาประเภทอื่น การพาดหัวข่าวโดยใช้ภาษาที่ดึงดูดใจผู้อ่าน แต่ขนาดของตัวพิมพ์เป็นตัวใหญ่ธรรมดา ใหญ่กว่าตัวพิมพ์เล็ก แต่ไม่ใช้ตัวโป้งเพื่อให้สะดุดตาเท่านั้น

การจัดหน้าและภาพ มีการลงภาพบุคคลสำคัญในข่าว มีการจัดภาพหลาย ๆ ภาพรวมเป็นกลุ่มเดียวกันในฉบับหลัง ๆ โดยไม่กระจายรูปภาพเหมือนในหนังสือพิมพ์ปัจจุบัน ภาพประกอบโฆษณาส่วนมากเป็นภาพเขียน ส่วนเนื้อหา เป็นข่าว บทความ ประกาศ และโฆษณา บันเทิงคดี เช่นนิทานชาดก เรื่องแปลจีน และบทกวี

การเขียนข่าว เขียนแบบรายงานจากโทรเลข คือเขียนสั้น ๆ ไม่มีสำนวนโลดโผนหรือตื่นเต้น แต่เก็บเนื้อหาสาระได้ชัดเจน ข่าวต่างจังหวัดมีความล่าช้าอยู่มาก เช่นตีพิมพ์ข่าวเมื่อวันที่ 18 มกราคม แต่เป็นเหตุการณ์ที่เกิดขึ้นเมื่อเดือนธันวาคม ปีที่แล้ว

## การวิพากษ์วิจารณ์
*อวันตี* โจมตี *ไทย* ในฉบับวันศุกร์ที่ 20 เมษายน 2452 ว่า 

## อ้างอิง

หมวดหมู่:หนังสือพิมพ์ในประเทศไทย
ดัมโบ้

**ดัมโบ** (Dumbo) เป็นภาพยนตร์แอนิเมชันขนาดยาวเรื่องที่ 4 ของวอลต์ ดิสนีย์ ออกฉายวันที่  23 ตุลาคม ค.ศ. 1941 กำกับโดย Ben Sharpsteen  เป็นภาพยนตร์แอนิเมชันต้นทุนต่ำที่สร้างขึ้นมาในขณะที่ดิสนีย์กำลังประสบปัญหาด้านการเงิน เนื่องจากความล่าช้าและงบประมาณบานปลายในการสร้างภาพยนตร์ แฟนตาเซีย และภาพยนตร์สองเรื่องก่อนหน้า คือ หุ่นไม้พินอคคิโอ และ แฟนตาเซีย ไม่ได้รับความนิยมเท่าที่ควร  ภาพยนตร์เรื่องนี้ประสบความสำเร็จอย่างล้นหลาม และทำให้วอลต์ ดิสนีย์ รอดพ้นจากภาวะการขาดทุนได้ และนอกจากนี้ ดับโบ้ยังชนะเลิศรางวัลออสการ์ 1 สาขา คือ สาขาดนตรีประกอบภาพยนตร์ยอดเยี่ยม อีกด้วย

ดัมโบสร้างจากเรื่องราวในหนังสือนิทานภาพสำหรับเด็ก เขียนโดยเฮเลน อเบอร์สัน วาดภาพประกอบโดยแฮโรลด์ เพิร์ล  เป็นเรื่องราวเกี่ยวกับลูกช้างเกิดใหม่จากแม่ช้างในคณะละครสัตว์ชื่อ จัมโบ  มันมีหูใหญ่ผิดธรรมชาติจึงได้ชื่อว่า ดัมโบ ถูกพรากออกจากแม่ และไม่ได้รับความสนใจจากช้างอื่นในฝูง มีเพื่อนที่คอยปลอบโยนเพียงตัวเดียวเป็นหนูชื่อ ทิโมที คิว. เมาส์  ในเวลาต่อมาดัมโบเรียนรู้ที่จะบิน โดยใช้หูขนาดใหญ่ของมันกระพือแทนปีก และกลายเป็นดาราดังของคณะละครสัตว์

## อ้างอิง

หมวดหมู่:ภาพยนตร์แอนิเมชัน
หมวดหมู่:ภาพยนตร์ที่ออกฉายในปี พ.ศ. 2484
หมวดหมู่:ภาพยนตร์เกี่ยวกับช้าง
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์จินตนิมิตเพลงอเมริกัน
หมวดหมู่:ภาพยนตร์ละครสัตว์
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์ดัดแปลงเป็นการ์ตูน
เว็บคิต

**เว็บคิต** () เป็นเร็นเดอริงเอนจินที่เริ่มพัฒนาโดยบริษัทแอปเปิล และโดยหลักใช้ในเว็บเบราว์เซอร์ทั้งซาฟารีกับไอโอเอสทั้งหมด

HTML และ JavaScript engine ของเว็บคิตเริ่มต้นในฐานะตัวคัดลอกรหัสต้นฉบับของ KHTML และคลังโปรแกรม KJS จาก KDE และได้รับการพัฒนาอย่างต่อเนื่องจากผู้มีส่วนร่วมของ KDE, แอปเปิล, กูเกิล, โนเกีย, บิตสตรีม, แบล็กเบอร์รี, โซนี่, Igalia และอื่น ๆ เว็บคิตสนับสนุนระบบปฏิบัติการ macOS, Windows, Linux และUnix ในวันที่ 3 เมษายน ค.ศ. 2013 ทางกูเกิลประกาศว่าตนคัดลอกรหัสต้นฉบับของ WebCore ส่วนประกอบของเว็บคิต ไปใช้ในกูเกิล โครมรุ่นในอนาคตกับโอเปร่า ภายใต้ชื่อ Blink

## อ้างอิง

## แหล่งข้อมูลอื่น
* 
*  สำหรับ WebKitGTK
* SunSpider 1.0 JavaScript Benchmark 

หมวดหมู่:ตัววาดหน้าเว็บ
หมวดหมู่:ส่วนต่อประสานโปรแกรมประยุกต์
พระเจ้าบรมวงศ์เธอ พระองค์เจ้ากนกวรรณเลขา

**พระเจ้าบรมวงศ์เธอ พระองค์เจ้ากนกวรรณเลขา** (21 ธันวาคม พ.ศ. 2400 – 29 มิถุนายน พ.ศ. 2461) พระราชธิดาพระองค์ที่ 36 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง

## พระประวัติ
พระเจ้าบรมวงศ์เธอ พระองค์เจ้ากนกวรรณเลขา เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง เมื่อวันจันทร์ เดือนยี่ ขึ้น 6 ค่ำ นพศก จุลศักราช 1219 ตรงกับวันที่ 21 ธันวาคม พ.ศ. 2400 มีพระโสทรเชษฐาและพระโสทรภคินี ได้แก่ พระเจ้าบรมวงศ์เธอ กรมหลวงสมรรัตนศิริเชฐ, พระเจ้าบรมวงศ์เธอ พระองค์เจ้าเสวตรวรลาภ, พระเจ้าบรมวงศ์เธอ พระองค์เจ้าศรีนาคสวาดิ, พระเจ้าบรมวงศ์เธอ กรมหมื่นราชศักดิ์สโมสร, พระเจ้าบรมวงศ์เธอ พระองค์เจ้าหญิง(ไม่มีพระนาม), พระเจ้าบรมวงศ์เธอ กรมหมื่นพงษาดิศรมหิป, พระเจ้าบรมวงศ์เธอ พระองค์เจ้าแขไขดวง, พระเจ้าบรมวงศ์เธอ พระองค์เจ้าจรูญฤทธิเดช และพระเจ้าบรมวงศ์เธอ พระองค์เจ้าพวงสร้อยสอางค์

พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก ในรัชกาลที่ 1 พระราชธิดาของพระเจ้าอินทวงศ์แห่งเวียงจันทน์  

พระเจ้าบรมวงศ์เธอ พระองค์เจ้ากนกวรรณเลขา สิ้นพระชนม์เมื่อวันเสาร์ เดือน 8 แรม 6 ค่ำ ปีมะเมีย สัมฤทธิศก จุลศักราช 1280 ตรงกับวันที่ 29 มิถุนายน พ.ศ. 2461 สิริพระชันษา 60 ปี พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินพระราชทานเพลิงพระศพ พระเจ้าบรมวงศ์เธอ พระองค์เจ้ากนกวรรณเลขา เมื่อวันที่ 10 เมษายน พุทธศักราช 2463 ณ พระเมรุ วัดเทพศิรินทราวาสราชวรวิหาร ในการนี้ทรงพระกรุณาโปรดเกล้าฯ พระราชทานพระโกศไม้สิบสอง พระกอบพระเกียรติยศ

## พระอิสริยยศ

* 21 ธันวาคม พ.ศ. 2400 — 11 พฤศจิกายน พ.ศ. 2411 : พระเจ้าลูกเธอ พระองค์เจ้ากนกวรรณเลขา
* 11 พฤศจิกายน พ.ศ. 2411 — 23 ตุลาคม พ.ศ. 2453 : พระเจ้าน้องนางเธอ พระองค์เจ้ากนกวรรณเลขา
* 23 ตุลาคม พ.ศ. 2453 — 29 มิถุนายน พ.ศ. 2461 : พระเจ้าบรมวงศ์เธอ พระองค์เจ้ากนกวรรณเลขา

#### เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
ความเกลียด

**ความเกลียดชัง** เป็นอารมณ์หนึ่งของมนุษย์ที่แสดงถึงความไม่ชอบ หรือ ปฏิกิริยาที่แสดงความไม่เห็นด้วย กับผู้อื่น บางครั้งพบว่าความเกลียดชังเป็นอาการที่เกิดจากการดูถูกตนเอง มากกว่าจากการถูกข่มเหงรังแก 

ความเกลียดชัง ตรงข้ามกับความรัก สามารถลดอาการเกลียดชังได้ด้วยการหลีกเลี่ยงจากสิ่งที่เกลียดชัง แต่หากไม่สามารถหลีกเลี่ยงสิ่งที่ทำให้เราเกลียดชังได้ ก็ควรหลับตา ระลึกถึงแต่สิ่งที่สวยงาม และทำให้เรามีความสุข ที่สำคัญเราควรระงับอารมณ์เกลียดชังให้อยู่ เพราะบางครั้งอารมณ์เกลียดชังก็นำพาเราไปสู่ความรุนแรงได้ บางครั้งความเกลียดชังสามารถแก้ได้ด้วยการให้อภัย

ในเชิง จิตวิทยา, ซิกมุนด์ ฟรอยด์ นิยามความเกลียดชังว่าเป็นความพยายามทำลายต้นกำเนิดแห่งความไม่มีความสุข 

## อ้างอิง

ความเกลียดชัง
หมวดหมู่:อารมณ์
หมวดหมู่:ความรัก
หมวดหมู่:การเลือกปฏิบัติ
หมวดหมู่:ประเด็นหลักด้านจริยธรรม
จักรพรรดิกลายพันธุ์ อัศจรรย์พันธุ์ต๊อง 2

***จักรพรรดิกลายพันธุ์ อัศจรรย์พันธุ์ต๊อง 2*** () เป็นภาพยนตร์แอนิเมชันอเมริกันที่ออกฉายวันที่  13 ธันวาคม พ.ศ. 2548 ผลิตโดย ดิสนีย์ตูน สตูดิโอส์ ภาพยนตร์กำกับโดย Elliot M. Bour และ Saul Andrew Blinkoff

## นักแสดง

* แพทริก วอร์เบอร์ตัน รับบท (คร้องท์) Kronk
* Tracey Ullman รับบท Miss Birdwell
* เอิร์ทา คิตต์ รับบท อีสม่า (Yzma)
* David Spade รับบท คูสโก้ (Kuzco)
* จอห์น กู้ดแมน รับบท ปาช่า (Pacha)
* Wendie Malick รับบท Chicha
* John Mahoney รับบท Papi
* John Fiedler รับบท Rudy
* Bob Bergen รับบท Bucky
* Eli Russell Linnetz รับบท Tipo
* Patti Deutsch รับบท Waitress
* Michaela Jill Murphy รับบท Chaca
* Anthony Ghannam รับบท Huayna

## แหล่งข้อมูลอื่น

* 
* 

หมวดหมู่:ภาพยนตร์แอนิเมชันของดิสนีย์
หมวดหมู่:ภาพยนตร์ตลกเพลงอเมริกัน
หมวดหมู่:ภาพยนตร์แอนิเมชันโดยดิสนีย์ตูนสตูดิโอส์
มหาวิทยาลัยนิวยอร์ก (แก้ความกำกวม)

**มหาวิทยาลัยนิวยอร์ก** อาจหมายถึง
* มหาวิทยาลัยนิวยอร์ก (เอ็นวายยู) (New York University ย่อว่า NYU) มหาวิทยาลัยเอกชนในเมืองนิวยอร์ก รัฐนิวยอร์ก ตั้งอยู่บนเกาะแมนแฮตตัน ก่อตั้งในปี พ.ศ. 2374
* สเตตยูนิเวอร์ซิตีออฟนิวยอร์ก (State University of New York ย่อว่า SUNY - ซูนี) ระบบมหาวิทยาลัยรัฐบาลในรัฐนิวยอร์ก ซึ่งมีวิทยาเขตอยู่ 4 แห่งตั้งอยู่ในเมือง ออลแบนี (วิทยาเขตหลัก) บิงแฮมตัน บัฟฟาโล และ สโตนีบรูก
* ซิตียูนิเวอร์ซิตีออฟนิวยอร์ก (City University of New York ย่อว่า CUNY - คิวนี) ระบบมหาวิทยาลัยรัฐบาลในรัฐนิวยอร์ก ประกอบด้วยวิทยาลัย 11 แห่ง และวิทยาลัยชุมชน 6 แห่ง

; ในวรรณกรรม
* มหาวิทยาลัยนิวยอร์ก (University of New York) มีการปรากฏในละครซีรีส์ที่ได้รับรางวัลลูกโลกทองคำเรื่อง เฟลีซิตี (Felicity) โดยจำลองจาก New York University
จอห์น เมเจอร์

เซอร์**จอห์น เมเจอร์** () (เกิด 29 มีนาคม ค.ศ. 1943) นักการเมืองชาวอังกฤษและอดีตนายกรัฐมนตรีแห่งสหราชอาณาจักรจากพรรคอนุรักษนิยม

## ชีวิตทางการเมือง
หลังจากนางมาร์กาเรต แทตเชอร์ได้ลาออกจากตำแหน่งในเดือนพฤศจิกายน ค.ศ. 1990 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน ในการเลือกตั้งทั่วไปในสหราชอาณาจักร พ.ศ. 2535 แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่พรรคอนุรักษนิยมได้รับที่นั่ง 336 ที่นั่ง ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน การเลือกตั้งครั้งนี้พรรคอนุรักษนิยมยังได้รับคะแนนเสียงสูงที่สุดในประวัติศาสตร์การเมืองสหราชอาณาจักร หลังจากการเลือกตั้งพรรคแรงงานภายใต้การนำของหัวหน้าพรรคคนใหม่ของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะในการเลือกตั้งทั่วไปในสหราชอาณาจักร พ.ศ. 2540 หลังจากพ่ายแพ้นายจอห์น เมเจอร์ ได้ลาออกจากตำแหน่งนายกรัฐมนตรีและหัวหน้าพรรค

## อ้างอิง

หมวดหมู่:นายกรัฐมนตรีสหราชอาณาจักร
หมวดหมู่:บุคคลที่เกิดในปี พ.ศ. 2486
หมวดหมู่:ผู้รอดชีวิตจากการลอบสังหาร
หมวดหมู่:ไนต์ออฟเดอะการ์เตอร์
หมวดหมู่:บุคคลจากเทศมณฑลเซอร์รีย์
หมวดหมู่:ผู้เขียนอัตชีวประวัติชาวอังกฤษ
หมวดหมู่:หัวหน้าพรรคอนุรักษนิยม
หมวดหมู่:เซอร์
วิกิพีเดียภาษาอารากอน

**วิกิพีเดียภาษาอารากอน** () หรือ **Biquipedia** เป็นสารานุกรมวิกิพีเดียที่จัดทำขึ้นในภาษาอารากอน เริ่มสร้างเมื่อวันที่ 21 กรกฎาคม ค.ศ 2004 ณ วันที่  วิกิพีเดียภาษานี้มีบทความถึง  บทความ

## โลโก


Wikipedia-1000-an.png|โลโกครบ 1,000 บทความในวันที่ 30 ธันวาคม ค.ศ. 2005
Wikipedia-5000-an.png|โลโกครบ 5,000 บทความในวันที่ 29 ธันวาคม ค.ศ. 2006
Wikipedia-10000-an.png|โลโกครบ 10,000 บทความในวันที่ 21 สิงหาคม ค.ศ. 2008
Wikipedia-25000-an.png|โลโกครบ 25,000 บทความในวันที่ 16 มีนาคม ค.ศ. 2011
Wiki-an-San Chorche.png|วันอารากอน (ซันฮอร์เฮ), ค.ศ. 2008


Wiki-an-San Chorche_09.png|วันอารากอน (ซันฮอร์เฮ), ค.ศ. 2009
Wiki-an-Sant Chorche_2010.png|วันอารากอน (ซันฮอร์เฮ), ค.ศ. 2010
Wiki-an-Sant_Chorche_2011.png|วันอารากอน (ซันฮอร์เฮ), ค.ศ. 2011
Wikipedia-logo-10-anyadas-an.svg|โลโกครบรอบ 10 ปี (21 กรกฎาคม ค.ศ. 2014)
Wikipedia-an-logo-10-anyadas-Sant-Chorche-2015.svg|โลโกครบรอบ 10 ปีในวันซันฮอร์เฮ, ค.ศ. 2015


## อ้างอิง

## แหล่งข้อมูลอื่น
*  วิกิพีเดียภาษาอารากอน
*  วิกิพีเดียภาษาอารากอน รุ่นโทรศัพท์ (หน้าหลักยังไม่ได้รับการปรับปรุง)

อารากอน
สงครามนางฟ้า

**สงครามนางฟ้า**  เป็นละครโทรทัศน์ที่ดัดแปลงจากวรรณกรรมทางอินเทอร์เน็ต ในชื่อ *"ชีวิตรันทด เรื่องจริงผ่านคอม"* ของ แอร์กี่ (นามปากกา) โดยเขียนขึ้นจากชีวิตจริงของตนเอง ซึ่งเคยเป็นแอร์โฮสเตส โดยสะท้อนให้เห็นเบื้องหลังของเหล่าบรรดาแอร์โฮสเตสและสจ๊วต ว่าเป็นอย่างไร 

ถกลเกียรติ วีรวรรณ ได้นำวรรณกรรมนี้มาสร้างเป็นละคร ผลิตโดย เอ็กแซ็กท์-ซีเนริโอ บทโทรทัศน์โดย ฐานวดี สถิตยุทธการ กำกับการแสดงโดย นิพนธ์ ผิวเณร โดยได้นักแสดงมากฝีมือ อาทิ สหรัถ สังคปรีชา, น้ำทิพย์ จงรัชตวิบูลย์, ณวัฒน์ กุลรัตนรักษ์, วราพรรณ หงุ่ยตระกูล, อภิษฎา เครือคงคา, ปานวาด เหมมณี, กวินรัฏฐ์ ยศอมรสุนทร, อภิชาติ หาลำเจียก, ภัสสร บุณยเกียรติ, มยุริญ ผ่องผุดพันธ์ ออกอากาศทุกวันจันทร์-พฤหัสบดี ทางTV5 HD ในเวลาหลังข่าวภาคค่ำ ออกอากาศวันแรก 8 มกราคม พ.ศ. 2551 ตอนสุดท้ายเมื่อวันที่ 6 มีนาคม พ.ศ. 2551 และก็เป็นผลงานสุดท้ายของ อภิชาติ หาลำเจียก ก่อนที่จะเสียชีวิต ในวันที่ 15 กันยายน พ.ศ. 2551 (นำมาออกอากาศอีกครั้งในเดือนกุมภาพันธ์ พ.ศ. 2553 เวลาก่อนเที่ยง ทาง ททบ.5 และรีรันเดือนมกราคม พ.ศ. 2567 ทางช่องวัน 31)

## รายชื่อนักแสดง
 

## ปฏิกิริยาภายหลังออกอากาศ
หลังจากละครออกอากาศได้ไม่นาน ก็เกิดปฏิกิริยาตอบกลับจากสังคมหลายภาคส่วน โดยเริ่มจากการสหภาพการบินไทยในส่วนของแอร์โฮสเตสและสจ๊วต ออกมาเปิดเผยว่า ละครเรื่องนี้สร้างขึ้นมาด้วยความไม่จริง ทำให้ภาพลักษณ์ของพนักงานต้อนรับบนเครื่องเสียหาย เพราะเนื้อเรื่องมีแต่เรื่องชิงรักหักสวาทอย่างผิดศีลธรรมและเครื่องแบบของแอร์โฮสเตสก็นุ่งสั้นเกินไป ขอให้ทางผู้สร้างคือ เอ็กแซ็กท์ เปลี่ยนแปลงบทและเครื่องแต่งกายด้วย

ในส่วนของผู้ที่ใช้ชื่อว่า "แอร์กี่" ที่เป็นเจ้าของเนื้อเรื่องเดิมทางอินเทอร์เน็ต ก็มีการเปิดเผยจากหลายบุคคลที่เชื่อว่าตนเป็นตัวละครในเรื่อง เช่น เชอรี่ หรือ กิ๊บ ต่างก็ออกมาเปิดเผยว่าเรื่องจริงนั้นไม่เหมือนกับในละครหรือบทประพันธ์ดั้งเดิม  ซึ่งต่างฝ่ายต่างก็ออกมาแฉกันว่าใครเป็นใคร กลายเป็นที่สนใจของสังคมทั้งในโลกไซเบอร์และสังคมจริง ๆ อยู่พักหนึ่ง

## รางวัล
* สยามดารา สตาร์ปาร์ตี้ 2008
** ได้รับรางวัลละครฮือฮาแห่งปี
* สตาร์เอนเตอร์เทนเมนต์อวอร์ดส 2008 ครั้งที่ 7
** 1 ใน 5 รางวัลผู้กำกับละครยอดเยี่ยม

## รางวัลผู้แสดง
* สยามดารา สตาร์ปาร์ตี้ 2008
** 1 ใน 5 รางวัลร้ายได้ใจ (ปานวาด เหมมณี)
* ท็อปอวอร์ด 2008
** 1 ใน 5 รางวัลดาราสมทบหญิงยอดเยี่ยม (ปานวาด เหมมณี)
* คมชัดลึก อวอร์ด ครั้งที่ 6
** 1 ใน 5 รางวัลนักแสดงนำหญิงยอดเยี่ยม (น้ำทิพย์ จงรัชตวิบูลย์)
** ได้รับรางวัลนักแสดงสมทบชายยอดเยี่ยม (นิธิชัย ยศอมรสุนทร)
* รางวัลโทรทัศน์ทองคำ ครั้งที่ 23
** 1 ใน 5 รางวัลนักแสดงนำชายดีเด่น (ณวัฒน์ กุลรัตนรักษ์)

## เพลงประกอบละคร
* เพลง **ผู้หญิงอ่อนแอ** (เพลงเปิด) ร้องโดย นุกนิก ฐิตินันท์ สุขสม
* เพลง **พรุ่งนี้** (เพลงปิด) ร้องโดย มาลีวัลย์ เจมีน่า

## อ้างอิง
* การบินไทย จี้แบนละคร สงครามนางฟ้า เหตุเว่อร์-ผิดศีลธรรม
* เผย! ชีวิตจริง พี่หนิง ต้นตอของการตบตี ในละคร สงครามนางฟ้า
* เปิดกรุหลักฐาน สงครามนางฟ้า ใครกันแน่ สตอร์เบอร์รี่?

## แหล่งข้อมูลอื่น
* BBC News - Bubble bursts for Thai soap opera
* BBC News - Soap has Thai aircrew in a lather
* รวมคลิปวิดีโอสงครามนางฟ้า 

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2551
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ช่อง 5
หมวดหมู่:ละครโทรทัศน์เกี่ยวกับการสมรส
กรุงเทพเดลิเมล์

**กรุงเทพเดลิเมล์** เป็นหนังสือพิมพ์รายวัน เจ้าของบริษัทสยามฟรีเปรส และนายฮัฟฟ์มัน มีบรรณาธิการคือ นายหลุย คีรีวัต ออกในช่วงปี พ.ศ. 2451-2475 เป็นหนังสือพิมพ์ที่มีเนื้อหาเป็นข่าวสารและโฆษณา และวิพากษ์วิจารณ์รัฐบาล เริ่มแรกมีจำนวน 6 หน้า หลังจากนั้นจึงเพิ่มเป็น 14 หน้า อัตราค่าบำรุง ฉบับละ 10 สตางค์ ค่าบอกรับเป็นสมาชิกปีละ 25 บาท มีโฆษณาและแจ้งความประมาณ 70% ของพื้นที่

การจัดรูปเล่ม แบ่งคอลัมน์เป็น 6 คอลัมน์ แต่ไม่ได้จัดตามรูปแบบของเนื้อหาให้เป็นระเบียบ คือข่าวและบทความปะปนกัน ไม่มีการแบ่งแยกข่าวชนิดต่าง ๆ ให้เป็นอิสระ การพาดหัวข่าว ใช้ตัวใหญ่ธรรมดา ไม่ใช้ตัวโป้ง การจัดหน้าและภาพ เดิมเป็นภาษาไทยปนอังกฤษ ฉบับละ 5 สตางค์ มี 6 หน้า ต่อมาเปลี่ยนเป็นภาษาไทยล้วน หน้า 1 เป็นหน้าโฆษณา ส่วนข่าวและความเห็นลงในหน้า 2 และ 4 เนื้อหาส่วนใหญ่ที่เหลือจะเป็นโฆษณาและประกาศแจ้งความ บทความจะมีความเห็นที่เฉียบขาดและรุนแรง

## ดูเพิ่ม
* เดลินิวส์
* บางกอกเดลิเมล์
* สยามฟรีเปรส
* สยามมาแคนไทล์กาแซ็ต

## อ้างอิง

## บรรณานุกรม
* สุกัญญา ตีระวนิช. **พระบาทสมเด็จพระมงกุฎเกล้าเจ้าอยู่หัวกับการหนังสือพิมพ์** --: โรงพิมพ์ชวนพิมพ์ กรุงเทพฯ, ISBN 974-7442-60-4

หมวดหมู่:หนังสือพิมพ์ในประเทศไทย
กลยุทธ์ลูกโซ่

**[[กลยุทธ์ลูกโซ่]]** หรือ เหลียนหวนจี้ (; ) เป็นหนึ่งในกลศึกสามก๊ก กลยุทธ์ที่มีความหมายถึงเมื่อกองกำลังศัตรูมีพละกำลังที่เข้มแข็งกว่าหลายเท่า จักปะทะด้วยกำลังมิได้โดยเด็ดขาด พึงใช้กลอุบายนานาให้ศัตรูต่างถ่วงรั้งซึ่งกันและกัน ทำลายความแข็งแกร่งของศัตรูหรือร่วมมือกับพลังต่าง ๆ ร่วมโจมตีเพื่อขจัดความฮึกเหิมของศัตรูให้หมดสิ้นไป

คัมภีร์อี้จิงกล่าวว่า *"แม่ทัพผู้ปรีชา จักได้ฟ้าอนุเคราะห์"* ซึ่งหมายความว่าแม่ทัพผู้ปรีชาสามารถในการศึก ย่อมสามารถจะบัญชาการศึกสงครามได้อย่างคล่องแคล่วดุจดั่งตามคำ "ความประสงค์ของฟ้า" จักต้องได้รับชัยชนะในการศึกสงครามเป็นมั่นคง ตัวอย่างการนำเอากลยุทธ์ลูกโซ่ไปใช้ได้แก่โจโฉวางกลอุบายลอบโจมตีอ้วนเสี้ยวด้วยการตัดกำลังเสบียงของอ้วนเสี้ยวจนแตกพ่าย

## ตัวอยางกลยุทธ์

เมื่อคราวอ้วนเสี้ยวนำกำลังทหารจากเกงจิ๋ว อิวจิ๋วและเฉงจิ๋ว

## ดูเพิ่ม

* สามก๊ก
* ตำราพิชัยสงคราม
* ตำราพิชัยสงครามซุนวู

## แหล่งข้อมูลอื่น

* 36 กลยุทธ์ :: กลลูกโซ่ 

## อ้างอิง

ลูกโซ่
ลูกโซ่
สการ์เลตต์ โจแฮนส์สัน

**สการ์เลตต์ อิงกริด โจแฮนส์สัน** (; เกิด 22 พฤศจิกายน, ค.ศ. 1984) เป็นนักแสดงและนักร้องหญิงชาวอเมริกัน-เดนมาร์ก สัญชาติเดนมาร์ก อายุ  ปี สการ์เลตต์มีชื่อเสียงจากบทบาทการแสดงในเรื่อง *The Horse Whisperer* ในปีค.ศ. 1998 และได้รับบทวิจารณ์อย่างล้นหลามจากบทบาทการแสดงในเรื่อง *Ghost World*, *Lost in Translation* และ *Girl with a Pearl Earring* สการ์เลตต์ได้รับรางวัลแบฟตาจากเรื่อง *Lost in Translation* และได้รับการเสนอชื่อขึ้นชิงรางวัลลูกโลกทองคำจากเรื่อง *Lost in Translation* และ *Girl with a Pearl Earring* ในปีค.ศ. 2003 ด้วย 

นอกจากบทบาทการแสดงแล้ว สการ์เลตต์ยังมีผลงานเพลงอีกด้วย อัลบั้มแรกของเธอ คือ  *Anywhere I Lay My Head* วางจำหน่ายวันที่ 20 พฤษภาคม ค.ศ. 2008
และยังได้เคยติดในชาร์ตอันดับดาราฮอลลีวุดที่อกสวยเป็นอันดับ 1 ด้วย

## ด้านครอบครัว
มีเชื้อสายโปแลนด์-เดนมาร์ก โดยพ่อของสการ์เลตต์เป็นสถาปนิก ส่วนแม่ (เมลลานี โจแฮนส์สัน) ทำหน้าที่เป็นผู้จัดการส่วนตัวให้กับสการ์เลตต์ สการ์เลตต์ยังมีพี่น้องอีก 3 คน คือ วาเนสซา เอเดรียน และฮันเตอร์ (น้องชายฝาแฝดของสการ์เลตต์) แต่เนื่องจาก พ่อและแม่แยกทางกันไป ตั้งแต่สการ์เลตต์อายุ 13 ปี จึงทำให้เธอมีน้องชายต่างแม่อีก 1 คน คือ คริสเตียน

สการ์เลตต์มีโอกาสแสดงฝีมือทางการแสดงบนเวทีบรอดเวย์ด้วยวัยเพียง 8 ขวบ ในละครเวทีเรื่อง "Sophistry" ต่อมาเมื่อเธอจบการศึกษาจากโรงเรียนมัธยมในแมนฮัตตันในปี 2002 จึงมาสมัครเข้าเรียนต่อที่ Lee Strasberg Theatre Institute for Young People

## อ้างอิง

หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายเดนมาร์ก
หมวดหมู่:ชาวอเมริกันเชื้อสายโปแลนด์
หมวดหมู่:บุคคลจากแมนแฮตตัน

### ผลงานภาพยนตร์

หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายสวีเดน
หมวดหมู่:นางแบบจากนิวยอร์ก
อำมาตยาธิปไตย

**อมาตยาธิปไตย** **อำมาตยาธิปไตย** หรือ **ระบบข้าราชการประจำ** () เป็นการปกครองซึ่งมีขุนนางหรือข้าราชการเป็นใหญ่ ราชบัณฑิตยสถาน ให้ความเห็นเพิ่มเติมว่า คนไทยบางกลุ่มแปลความหมายของคำนี้ผิดไปจากความหมายโดยตรงว่า เป็นการปกครองที่อำมาตย์มีอำนาจในการบริหารประเทศ

คำภาษาอังกฤษ *bureaucratic polity* บัญญัติขึ้นโดย Fred W. Riggs อดีตอาจารย์มหาวิทยาลัยแห่งรัฐฮาวาย ในหนังสือที่พิมพ์เผยแพร่ในปี พ.ศ. 2509 เป็นคำใหม่ที่ใช้แก่ประเทศไทยโดยเฉพาะ  แต่ภายหลังคำนี้มีใช้แก่ประเทศอื่นด้วย เช่น อินโดนีเซีย

นักวิชาการ นักประวัติศาสตร์ เช่น ดร. ชาญวิทย์ เกษตรศิริ เคยเรียกรัฐบาลจอมพล ป. พิบูลสงคราม ว่าเป็นอำมาตยาธิปไตย  หรือรัฐบาลอำนาจนิยม (authoritarianism) อย่างไรก็ตาม นักวิชาการและกลุ่มต่าง ๆ เคยยกคำนี้มาใช้แก่รัฐบาลไทยสมัยต่าง ๆ ตั้งแต่สมัยจอมพล ป. เป็นต้นมาหลายชุด

## อ้างอิง

หมวดหมู่:รัฐบาล
หมวดหมู่:รัฐศาสตร์
หมวดหมู่:ระบอบการปกครอง